Woef verloor 25kg en wen kompetisieHector die Rottweiler. Foto: SAPA Hector, wat ook bekend staan as die sagmoedige reus, het 83kg geweeg voor die veearts hom op ŉ gewigsverliesprogram gesit het. Sy gewigsverlies het sy mens-ouers ‘n kontantprys van R5 000 besorg. Fanie van Schalkwyk, Hector se mens-pa, sê hy en sy vrou, Elize, het Hector te veel bederf. “Ons het gedink ons gee vir hom die beste. Net soos wat jy vir jou kind sal doen.” Hector is die Van Schalkwyks se “baba” nadat hulle kinders uit die huis getrek het. Van Schalkwyk se sedert Hector se gewigsverlies is hy ook baie meer aktief. “Hy kan nou self in die motor spring terwyl ek hom vroeër moes optel en in die motor sit. Hy is nou ‘n hond met lewe.”